Korte, våte eller gjennomsiktige klær er typiske kjennetegn i verk som er ansett som *ecchi*.
Sensur via kunstige lysstråler er en vanlig metode for å gjemme visse elementer i anime-, ecchi- og hentaiserier, både de som er animerte og ikke.
**Ecchi** (japansk: エッチ, *etchi*, uttales [et.tɕi]) er et japansk uttrykk som brukes om lekefull seksuell handling, men kan også referere til anime eller manga med pervers natur. I slike tilfeller hender det ofte at den hovedpersonen gjør ting som uheldigvis fører til en pervers situasjon, hovedsakelig i komedie-sjangeren.

Ordet *ecchi* brukes av fans av japansk kultur og media for å beskrive verk med seksuelle overtoner. I japansk betegner ordet en persons handlinger, men ellers brukes det for omtale mykporno eller lekefull seksualitet, for å skille seg fra ordet *hentai*, som refererer oftere til hardporno eller fetisjisme. Verk som beskrives om ecchi viser som oftest ikke samleie eller kjønnsorganer, med noen unntak, men seksuelle temaer blir referert til.

Etymologi og bruken av ordet i Japan
------------------------------------

Den korrekte trankripsjonen av ordet av *エッチ* i Hepburn-romaniseringen er «etchi». Men ordet blir som oftest skrevet *ecchi*.

I ordet *hentai* (変態), refererer det første kanji-tegnet, *hen*, til fremmedhet eller rarhet, mens det andre tegnet, *tai*, refererer til en tilstand. Ordet *Hentai* ble introdusert i Meijiperioden som et ord for en tilstandsforandring eller transformering i vitenskap og psykologi. I denne konteksten refererer det til lidelser som hysteri, eller fenomener som hypnose eller telepati. Meningen av ordet endret seg sakte over tid, og fikk etter hvert meningen *anderledes*. I 1910-årene ble det brukt i sexologi i uttrykket «hentai seiyoku» (変態性欲), som betyr «unormal sexlyst». Ordet ble mer populært innenfor sexologi, og ble brukt i betydelig oftere. I 1920-årene, ble mange verk publisert som omtale sexlyst. I 1930-årene ble sensur mer vanlig i Japan, hvilket førte til at færre bøker ble publisert om emnet.

Etter andre verdenskrig, ble interessen i hentai fornyet, og flere folk omtalte det bare med bokstaven *H*, uttalt på japansk som エッチ (IPA: ˈeɪtʃ). Samtidig fikk ordet *ecchi* en ny mening. I 1960-årene begynte ordet å bli brukt av den yngre generasjon til å referere til sex generelt. I 1980-årene inngikk det i frasen *etchi suru*, på norsk: å ha sex.

*Ecchi* er nå brukt som et ord som kan referere til nærmest alt erotisk eller pornografisk. Ordets eksakte mening er avhengig av kontekst. Japansk media pleier å bruke andre ord, eller den latinske bokstaven *H* som et prefiks, som stammer fra ordet *hentai*.

Bruk i den vestlige verden
--------------------------

I Japan blir frasen *oiroke manga* (お色気漫画)　brukt til å beskrive manga med lett eller lekefull seksuelt innhold. I den vestlige verden har ordet ecchi blitt foretrukket for å beskrive dette. For å refererer til hardere manga blir frasen *seijin manga* (成人向け漫画*, seijinmukemanga) brukt i Japan, mens i vesten ville det bli referert til som* hentai*. Forskjellen mellom termene er fortsatt ganske like i Japan og vesten.*

Verk som er rettet mot et kvinnelig publikum inneholder som oftest scener som er ansett som *ecchi*.

Noen vanlige elementer i ecchi inkluderer samtaler med seksuelle referanser eller misforståelser, misforståelser i holdning, avslørende eller seksualliserte klær, generell nakenhet eller våte klær. Denne typen seksualitet er ofte brukt for komisk effekt.

*Ecchi* er ofte brukt på en lignende måte, og noen gange synonymt med såkalt *fan service*.

Referanser
----------

1. ↑  Steiff, Josef; Tamplin, Tristan D. (2010). *Anime and Philosophy*. Popular Culture and Philosophy. Vol. 47. Open Court Puplishing. ISBN 978-0-8126-9670-7.
2. 1 2  Den eldre typen Hepburn-transkripsjon ville brukt *ch* for å transkribere lyden /t͡ʃ/, men den nyere bruker *tch*. Se Hepburn, James Curtis (1. januar 1886). «和英英和語林集成» **(engelsk)**. Trübner. Besøkt 26. november 2015.
3. ↑  Sebastian Keller: *Der Manga und seine Szene in Deutschland von den Anfängen in den 1980er Jahren bis zur Gegenwart: Manga- mehr als nur große Augen*, GRIN Verlag, 2008, ISBN 978-3-638-94029-0, s. 127
4. 1 2  Robin E. Brenner: *Understanding manga and anime.* Libraries Unlimited, 2007, ISBN 978-1-59158-332-5, s. 89.
5. 1 2  Ask John: Why Do Americans Hate Harem Anime? Arkivert 9. april 2008 hos Wayback Machine.. animenation.net. 20. mai 2005.
6. 1 2  Hikaru, Saitō (2004). *Hentai—H*. Sei no yōgoshū (Kansai seiyoku kenkyūkai utg.). Kōdansha gendaishinsho. s. 45–58.
7. ↑  Robertson, Jennifer (1991). *Gender and the State in Japan*. Theatrical Resistance, Theatres of Restraint: The Takarazuka Revue and the "State Theatre" Movement in Japan. Vol. 64. The George Washington University Institute for Ethnographic Research. s. 165–177.
8. ↑  Robertson, Jennifer (1999). *Dying to Tell: Sexuality and Suicide in Imperial Japan*. Vol.25. The University of Chicago Press. s. 21.
9. ↑  Reichert, Jim. *Deviance and Social Darwinism in Edogawa Ranpo's Erotic-Grotesque Thriller "Kotō no oni"*. Journal of Japanese Studies. Vol. 27. The Society for Japanese Studies. s. 128.
10. ↑  Goichi Matsuzawa (1997). *Meiji, Taishō, Shōwa, kindai fūzoku shuppan no rekishi, Ero no hon*. Tokyo. Wani no ana. s. 55
11. ↑  Sabine Frühstück (2003). *Colonizing Sex: Sexology and Social Control in Modern Japan*. University of California Press. ISBN 0-520-23548-7. s. 15
12. ↑  Mark McLelland (2006). *A Short History of 'Hentai'*. In: *Intersections: Gender, History and Culture in the Asian Context*. Vol. 12.
13. ↑  Cunningham, Phillip J. (1995). *Zakennayo!*. Penguin Group. s. 30.
14. ↑  Jonathan Clements, Helen McCarthy: *The anime encyclopedia: a guide to Japanese animation since 1917*, Edition 2, Stone Bridge Press, 2006, University of California, ISBN 1-933330-10-4, s. 30
15. ↑  Robin E. Brenner: *Understanding Manga and Anime*. Libraries Unlimited, 2007, ISBN 1-59158-332-2, p. 295